|  |  |
| --- | --- |
|  |  |
| Määrus | 29.12.2023 nr 70 |
| Majandus- ja infotehnoloogiaministri 30. mai 2023. a määruse nr 30 „Ettevõtja varustuskindluse toetuse tingimused ja kord“ muutmine |  |

Määrus kehtestatakse välissuhtlemisseaduse § 8 lõike 4 ja Vabariigi Valitsuse 29. novembri 2021. a määruse nr 108 „Taaste- ja vastupidavuskava elluviimise korraldus ja toetuse andmise üldtingimused” § 8 lõike 1 alusel.

Majandus- ja infotehnoloogiaministri 30. mai 2023. a määruses nr 30 „Ettevõtja varustuskindluse toetuse tingimused ja kord“ tehakse järgmised muudatused:

**1)** paragrahvi 2 lõige 1 sõnastatakse järgmiselt:

„(1) Määruse alusel antav toetus on riigiabi Euroopa Komisjoni 17. märtsi 2023. aasta teatise „Riigiabimeetmete ajutine kriisi- ja üleminekuraamistik majanduse toetamiseks pärast Venemaa kallaletungi Ukrainale” (ELT C 101, 17.03.2023, lk 3–46, edaspidi *riigiabi ajutine raamistik*) osa 2.1 tähenduses või vähese tähtsusega abi Euroopa Komisjoni määruse (EL) nr 2023/2831, milles käsitletakse Euroopa Liidu toimimise lepingu artiklite 107 ja 108 kohaldamist vähese tähtsusega abi suhtes (ELT L 2023/2831, 15.12.2023, lk 1–12, edaspidi *VTA määrus*) ning sellele kohaldatakse nimetatud määruses ja konkurentsiseaduse §-s 33 sätestatut.“;

**2)** paragrahvi 2 lõikes 2 asendatakse sõna „kahte“ arvuga „2,25“;

**3**) paragrahvi 4 täiendatakse punktiga 11 järgmises sõnastuses:

„11) elektrifitseerimine – antud määruse mõistes teiste energiaallikate asemel elektrienergia kasutuselevõtt või fossiilsel energial töötava seadme asendamine elektril töötava seadmega;“;

**4)** paragrahvi 8 lõike 5 punktid 2 ja 3 sõnastatakse järgmiselt:

„2) toetatava tegevusega seotud ehitis ja selle alune maa on taotleja omandis või ehitise alusele maale on taotleja kasuks seatud hoonestusõigus, isiklik kasutusõigus või kasutusvaldus vähemalt viieks aastaks arvates vahendusasutusele taotluse esitamise kuupäevast, kui taotleja on väikeettevõtja, ning vähemalt seitsmeks aastaks arvates vahendusasutusele taotluse esitamise kuupäevast, kui taotleja on keskmise suurusega ettevõtja või suurettevõtja;

3) kui toetatav seade paigaldatakse ehitisse või seda kasutatakse ehitises, peab ehitis olema taotleja omandis või kasutuses punktides 2 või 2¹ sätestatud tingimuste kohaselt.“;

**5)** paragrahvi 8 lõiget 5 täiendatakse punktiga 2¹ järgmises sõnastuses:

„2¹) toetatava tegevusega seotud ehitise kasutamiseks on taotleja sõlminud kirjaliku üüri- või rendilepingu tähtajatult või vähemalt viieks aastaks arvates vahendusasutusele taotluse esitamise kuupäevast, kui taotleja on väikeettevõtja, ning vähemalt seitsmeks aastaks taotluse esitamise kuupäevast, kui taotleja on keskmise suurusega ettevõtja või suurettevõtja, või käesolevas punktis sätestatud nõuete täitmist võimaldava eellepingu, kui nimetatud ehitis on valmimisel;“;

**6)** paragrahvi 9 lõikes 1 asendatakse tekstiosa „31. detsember 2023“ tekstiosaga „30. juuni 2024“;

**7)** paragrahvi 10 lõikes 1 asendatakse arv „200 000“ arvuga „300 000“;

**8)** paragrahvi 10 lõiked 5 ja 6 sõnastatakse järgmiselt:

„(5) Kui taotleja on saanud vähese tähtsusega abi VTA määruse kohaselt, ei tohi see abi koos käesoleva määruse alusel taotletava vähese tähtsusega abiga ja käesolevas paragrahvis nimetamata Euroopa Komisjoni määruste kohaselt antud vähese tähtsusega abiga mis tahes kolme aasta pikkuse ajavahemiku jooksul ületada 300 000 eurot.

(6) Kui taotleja on saanud vähese tähtsusega abi Euroopa Komisjoni määruse (EL) nr 2023/2832 Euroopa Liidu toimimise lepingu artiklite 107 ja 108 kohaldamise kohta üldist majandushuvi pakkuvaid teenuseid osutavatele ettevõtjatele antava vähese tähtsusega abi suhtes (ELT L 2023/2832, 15.12.2023, lk 1–12), ei tohi talle mistahes kolme aasta pikkuse ajavahemiku jooksul nimetatud määruse ja VTA määruse alusel antud vähese tähtsusega abi koos käesoleva määruse alusel taotletava vähese tähtsusega abiga ületada 750 000 eurot.“;

**9)** paragrahvi 11 lõike 4 punkt 15 tunnistatakse kehtetuks;

**10)** paragrahvi 11 täiendatakse lõikega 4¹ järgmises sõnastuses:

„(4¹) Toetust ei saa taotleda äriühing, kelle taotluses sisalduv projekt on seotud fossiilkütuse kasutamisega.“;

**11)** paragrahvi 12 lõige 3 sõnastatakse järgmiselt:

„(3) Kui toetust taotletakse, et osta § 7 lõikes 2 nimetatud seade, mis paigaldatakse ehitisse või mida kasutatakse ehitises, esitatakse koos taotlusega § 8 lõike 5 punktides 2 või 2¹ sätestatud nõude täitmist tõendav leping, kui ehitis ei ole taotleja omandis. Hoonestusõiguse, isikliku kasutusõiguse või kasutusvalduse seadmise lepingu esemeks oleval kinnisasjal peab asuma ehitis, milles seade asub või kus seadet kasutatakse.“;

**12)** paragrahvi 12 lõiget 4 täiendatakse punktiga 5 järgmises sõnastuses:

„5) paragrahvi 8 lõike 5 punktis 21 sätestatud nõuete täitmist võimaldav eelleping, kui ehitis on valmimisel.“;

**13)** paragrahvi 12 lõige 6 tunnistatakse kehtetuks;

**14)** paragrahvi 14 lõige 1 sõnastatakse järgmiselt:

„(1) Kui toetust antakse ajutise riigiabi raamistiku alusel otsustab vahendusasutus toetuse andmise 30 tööpäeva jooksul arvates taotluse esitamise tähtpäevast, kuid hiljemalt 30. juunil 2024.“;

**15)** paragrahvi 20 täiendatakse lõikega 41 järgmises sõnastuses:

„(41) Taotluse rahuldamise otsuses nähakse kõrvaltingimusena ette üüri- või rendilepingu esitamise kohustus, kui taotlusega esitati § 8 lõike 5 punktis 2¹ sätestatud eelleping.“;

**16)** määrust täiendatakse 8. peatükiga järgmises sõnastuses:

„**8. peatükk**

**Määruse rakendamine**

**§ 28. Määruse rakendamine**

2024. a jaanuaris vastu võetud § 2 lõikes 1 tehtud muudatusi rakendatakse 1. jaanuarist 2024. a“.

(allkirjastatud digitaalselt)

Tiit Riisalo

majandus- ja infotehnoloogiaminister

(allkirjastatud digitaalselt)

Ahti Kuningas
kantsler